Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 98/13/8803	Košice II, 28.1.2014
EEČ : 2-64-37-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1.	Obvinený vyhlasuje, že spáchal skutok, ktorý je predmetom tohto trestného stíhania, ospravedlnil sa poškodenému za skutok, ktorý spáchal a svoje konanie oľutoval. Podľa  vyjadrenia poškodeného tento nežiada náhradu škody.

2.	Obvinený zložil na účet XXXXX  šekovou poukážkou čiastku vo výške 40,-€, z ktorej 50%, teda 20,-€ patrí štátu na peňažnú pomoc obetiam trestnej činnosti a zvyšok sumy, t.j. 20,-€ určil v prospech XXXXX číslo účtu: XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Juh pod spisovou značkou XXXXX.
V trestnej veci vedenej proti obvinenému ml. XXXXX pre prečin výtržníctva podľa § 364  ods. 1 písm. a/ Trestného zákona a prečin ublíženia na zdraví podľa § 156 ods. 1, ods. 2 písm. a/   Trestného zákona  na tom  skutkovom  základe, že:

-	obvinený ml. XXXXX dňa 24.11.2012 v  čase okolo 23.00 hod fyzicky napadol XXXXX  nar.XXXXX na lavičke pred obytným blokom XXXXX v Košiciach, a to tým spôsobom, že pristúpil k poškodenému a udrel ho svojou hlavou do nosa, po čom oznamovateľ spadol na zem a tam ho ešte kopol do nohy, čoho následkom utrpel zlomeninu nosových kostí s minimálnym posunom kostených úlomkov s dobou liečenia do 42 dní, pričom uvedeného skutku  sa dopustil na mieste verejnosti prístupnom.

Odôvodnenie: 

Uznesením povereného príslušníka Okresného riaditeľstva PZ XXXXX obvodného oddelenia PZ XXXXX XXXXX, sp. zn. XXXXX zo dňa 11.02.2013 bolo podľa § 206 ods. 1 Trestného poriadku vznesené obvinenie XXXXX XXXXX pre prečin ublíženia na zdraví podľa § 156 ods. 1, ods. 2 písm. a/   Trestného zákona a prečin výtržníctva podľa § 364 ods. 1 ods. 1 písm. a / Trestného zákona na tom skutkovom základe, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval a ospravedlnil sa poškodenému za svoje protiprávne konanie. Poškodený od obvineného nežiada náhradu škody.

	Obvinený zložil na účet Krajskej prokuratúry XXXXX finančnú čiastku vo výške 40,-€, pričom kópia dokladu o zaplatení tvorí súčasť zmieru.  Z uvedenej sumy určenej na všeobecne prospešné účely patrí štátu na peňažné pomoc obetiam trestnej činnosti najmenej 50%, kde obvinený určil sumu 20,-€ a zvyšok sumy, t.j. 20,-€ určil v prospech XXXXX, číslo účtu: XXXXX

Poškodený súhlasil s uvedeným postupom.

 Účastníci dohody zhodne prehlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného činu, na mieru akou bol trestným činom dotknutý  verejný záujem, na osobu obvineného a na jeho osobné a majetkové pomery, som dospela k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Zuzana Pramuková-Kolesárová
prokurátorka